Atacul Israelului în sudului Gazei ar putea avea loc curând. Israelul continuă să creadă că ultimii combatanți ai Hamas s-a fortificat la Rafah, cel din urmă bastion al grupării jihadiste în Fâșia Gaza.
Prin urmare, în ciuda avertismentelor internaționale dure cu privire la securitatea celor peste 1,5 milioane de civili refugiați în zonă, planul rămâne activ". Jerusalem Post scrie că Tzahal "intenționează să transfere civilii din Rafah în niște «insule umanitare» organizate în centrul Fâșiei Gaza" înainte de a ataca cele "patru batalioane" de teroriști Hamas din oraș.
Armata israeliană a precizat că planul e "parte fundamentală a pregătirilor militare pentru invadarea oraşului Rafah" și va fi implementat "în parteneriat cu actori internaționali".
Publicația israeliană Ynet News subliniază și de ce e indispensabilă operațiunea din Rafah, mai precis "cheia câștigării războiului": pe lângă trupele teroriste, care e evident de ce nu pot fi lăsate neatinse, sub Rafah mai sunt și tuneluri pentru contrabanda cu armament din Egipt, precum și o rețea de tuneluri destinată adăpostirii comandanților Hamas, unde se suspectează că sunt sechestrați și ostaticii israelieni.
Francesca Albanese, raportorul special al Naţiunilor Unite pentru teritoriul palestinian ocupat, a declarat pentru BBC că "planul nu va funcţiona". "Israelul foloseşte limbajul umanitar pentru a acoperi ceea ce Comisia de facto a constat drept crime în Gaza. Ordine de evacuare, coridoare, nimic nu a funcţionat potrivit legii umanitare internaţionale. Unde vor merge cei 1,5 milioane de oameni? În ce case? Nu este suficient spaţiu pentru aceşti oameni", a spus ea.
Potrivit purtătorului de cuvânt al IDF, Daniel Hagari, mutarea locuitorilor din Gaza strămutați în zonele desemnate se va face în coordonare cu alți parteneri internaționali. "Trebuie să ne asigurăm că 1,4 milioane de oameni sau cel puțin o parte semnificativă din cei 1,4 milioane se vor muta. Unde? Spre insulele umanitare pe care le vom crea împreună cu comunitatea internațională", a spus Hagari reporterilor.
Hagrai a explicat că cei care se vor muta din Rafah vor primi temporar locuințe, hrană, apă și alte ajutoare. Potrivit acestuia, intrarea ajutorului în Fâșia Gaza va fi extinsă, iar armata americană este de așteptat să-și avanseze planurile de a construi un dig plutitor în largul coastei Gaza pentru un transfer mai ușor de ajutoare.
Hagari nu a menționat când va avea loc mutarea celor din Rafah. Cu toate acestea, el a adăugat că operațiunea Israelului va fi făcută într-un moment potrivit din punct de vedere operațional și în coordonare cu Egiptul.
Într-o declarație de joi, 14 martie, premierul Benjamin Netanyahu a rămas hotărât să invadeze Rafah, în ciuda presiunilor internaționale.